Valeyres-sous-Montagny

Valeyres-sous-Montagny estas komunumo en la distrikto Vaŭda Nordĵuraso en Kantono Vaŭdo, Svislando. Ĝi havis 662 loĝantojn je la 31-a de decembro 2012.

 Geografio 
La komunumo Valeyres-sous-Montagny situas sude de la Ĵurasa Montaro ĉe la norda valflanko de la rivereto Birne proksimume 2 kilometrojn okcidente de la Lago de Neŭŝatelo kaj 3 kilometrojn nordokcidente de la distriktĉefurbo Yverdon-les-Bains. La komunumo konsistas el la vilaĝo Valeyres, nova loĝokvartalo en sudoriento de la komunumo, kaj kelkaj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 2,28 km², de kiuj 22,7% estas kovritaj de arbaro, 61,1% servas por agrikulturo kaj 16,2% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Valeyres-sous-Montagny limas en nordo al Giez, en oriento al Grandson, en sudo al Montagny-près-Yverdon, en okcidento al Champvent, kaj en nordokcidento al Orges.

 Trafiko 
Valeyres-sous-Montagny situas flanke de la gravaj aŭtomobilaj trafikvojoj, tamen la komunumo bone atingeblas. Tra ĝi kondukas konekta vojo de Montagny-près-Yverdon al Orges kaj la alveturejo al la svisa aŭtovojo A5 situas nur unu kilometron sudoriente de la komunumo. Pere de la mallarĝspura trajnlinio de Yverdon-les-Bains al Sainte-Croix la komunumo estas konektita al la publika transportreto.

 Historio 
La unua dokumenta mencio de Valeyres-sous-Montagny datiĝas el la jaro 1139 kiel Valeriis. Dum mezepoko la vilaĝo apartenis al la Senjorujo Montagny-le-Corboz. Sub la berna regado ekde la Batalo de Grandson de 1476 ĝis la Helveta Revolucio de 1798 Valeyres-sous-Montagny apartenis al la Senjorujo Montagny en la Voktejo Grandson. Post la Helveta Revolucio ĝi estis atribuita al la Distrikto Grandson kaj en 1803 al la Distrikto Yverdon, kiu lasta kun efiko de la 1-a de januaro 2008 surbaze de la administra reformo de 2006 estis integrita al la nova Distrikto Vaŭda Nordĵuraso.Fonto: Philippe Heubi: Valeyres-sous-Montagny en Historia Leksikono de Svislando (2013-02-12)

 Vidu ankaŭ 
 Aliaj lokoj kun la nomo Valeyres
 Valeyres-sous-Montagny (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Valeyres-sous-Montagny

 Bildoj